As dit nie was vir sy vertoon van seile na die wind span gedurende sy politieke loopbaan nie, sou ‘n mens die uitlatings in hierdie toespraak van hom aan sy rype ouderdom kon toeskryf. Die mate van minagting wat hy vir sy eie volk ontwikkel het, saamgelees met sy wanvertolking van die Afrikanervolk se geskiedenis, waarvan hy tot op ‘n stadium van sy lewe ‘n gewaardeerde lid was, is egter so verbysterend dat dit slegs in geldwaarde bereken sal kan word. Die geselskap waarbinne hy hom begewe het en met wie hy nou akoord gaan en saamsing, was tradisioneel nog altyd die vyande van die Afrikanervolk. Gevind in die teenwoordigheid van jou volk se vyande en met wie jy jou in die openbaar vereenselwig, maak jou onteenseglik ‘n verraaier van jou volk! Daaroor bestaan daar geen twyfel nie.
Elkeen van die drie rasse waarna de Klerk verwys naamlik die Swartes, Kleurlinge en Indiërs se behoefte om hulle lewensstandaard te verbeter, waarvoor hulle uit hulle eie lande uit na die Afrikaner se land gekom het terwyl hulle bewus was van die beleid van afsonderlike ontwikkeling wat hier gegeld het, word gerieflik verswyg. Hoewel die kleurlinge nie ‘n begrensde land van hulle eie gehad het nie was hulle tradisionele domicilie hoofsaaklik die Weskaap. Feit is dat hulle standaard van lewe aansienlik verhoog het deur die werksgeleenthede en inkomste wat hulle in Suid Afrika kon verdien. Omdat ons vir hulle goed was het hulle nou reg op ons land verkry?
Die Afrikanervolk groet jou Frederik, Soos Jan Smuts het jy die wêreld gekies téén jou eie volk! Jou “heldedaad” is volksverraad. In die geskiedenis is dit klaar so opgeskryf, deur Afrikanerlyk en staatsbestuur gewaarmerk om geleer te word deur elke Afrikanerkind, julle is vir die Afrikanersaak te lig bevind en in die wêreldnewels van genot en geld en liberale saak, het julle gaandeweg deur onreg vir ons weggeraak!